Na temelju članka 10. stavak 3. Zakona o financiranju političkih aktivnosti, izborne promidžbe i referenduma („Narodne novine“ broj 29/19. i 98/19.) i članku 33. stavak 1. točka 23. Statuta Općine Jelenje („Službene novine Općine Jelenje“ broj 59/23.), Općinsko vijeće Općine Jelenje na 22. sjednici održanoj dana 20. studenog 2024. donijelo je

**ODLUKU**

**O RASPOREĐIVANJU DIJELA SREDSTAVA ZA REDOVITO GODIŠNJE**

**FINANCIRANJE POLITIČKIH STRANAKA I NEZAVISNIH VIJEĆNIKA**

**OPĆINSKOG VIJEĆA OPĆINE JELENJE ZA 2025.**

**Članak 1.**

Ovom Odlukom raspoređuju se sredstva za redovito godišnje financiranje političkih stranaka i nezavisnih vijećnika Općinskog vijeća Općine Jelenje izabranih s liste grupe birača (u daljnjem tekstu: Općinsko vijeće) za 2025. godinu, a koja se osiguravaju u Proračunu Općine Jelenje za 2025. godinu.

**Članak 2.**

Za svakog člana Općinskog vijeća utvrđuje se jednak iznos sredstava tako da pojedinoj političkoj stranci pripadaju sredstva razmjerno broju njenih članova u Općinskom vijeću u trenutku konstituiranja Općinskog vijeća.

Za svakog izabranog člana Općinskog vijeća podzastupljenog spola, pojedinoj političkoj stranci pripada i pravo na uvećanu naknadu u visini od 10%.

**Članak 3.**

Općinsko vijeće ima 13 članova.

U Općinskom vijeću zastupljene su sljedeće političke stranke i nezavisni vijećnik izabran s liste grupe birača:

|  |  |
| --- | --- |
| 1. | PRIMORSKO - GORANSKI SAVEZ - PGS  SOCIJALDEMOKRATSKA PARTIJA HRVATSKE – SDP …………………….. 8 članova |
|  |
| 2. | KANDIDACIJSKA LISTA GRUPE BIRAČA |

Nositelj kandidacijske liste: FEDOR DORČIĆ ……………………………………. 2 člana

|  |  |
| --- | --- |
| 3. | HRVATSKA DEMOKRATSKA ZAJEDNICA – HDZ……….………………………. 1 član |
| 4. | UNIJA KVARNERA – UNIJA .………..…………………….………………………. 1 član |
| 5. | GROBNIČKA STRANKA - GS  AKCIJA MLADIH – AM …………………………………….……………………….. 1 član |
|  |

**Članak 4.**

Političkim strankama i nezavisnim vijećnicima Općinskog vijeća Općine Jelenje izabranim s liste grupe birača raspoređuju se sredstva osigurana u Proračunu Općine Jelenje za 2025. godinu kako slijedi:

|  |  |  |  |  |  |  |
| --- | --- | --- | --- | --- | --- | --- |
| **R.br.** | **Naziv političke stranke i nezavisnog vijećnika** | **Broj članova predstavničkog tijela** | | | **Uvećanje za**  **10%**  **podzastupljenog spola po članici** | **Godišnji iznos** |
| **ukupno** | **muški spol** | **ženski spol** |
| **1.** | Primorsko - goranski savez – PGS  Socijaldemokratska partija hrvatske - SDP | 8 | 6 | 2 | 10% | 2.296,00 EUR |
| **2.** | FEDOR DORČIĆ - nezavisni vijećnik | 1 | 1 | 0 | 0,00 | 280,00 EUR |
| **3.** | VANDA RADETIĆ TOMIĆ – nezavisna vijećnica | 1 | 0 | 1 | 10% | 308,00 EUR |
| **4.** | Hrvatska demokratska zajednica – HDZ | 1 | 1 | 0 | 0,00 | 280,00 EUR |
| **5.** | Unija Kvarnera - UNIJA | 1 | 1 | 0 | 0,00 | 280,00 EUR |
| **6.** | Grobnička stranka - GS  Akcija mladih - AM | 1 | 1 | 0 | 0,00 | 280,00 EUR |
|  | **UKUPNO** | **13** | **9** | **4** |  | **3.724,00 EUR** |

**Članak 5.**

Sredstva raspoređena sukladno člancima 3. i 4. ove Odluke isplaćivat će se na žiroračune političkih stranaka, odnosno na poseban račun nezavisnog/e vijećnika/ce, tromjesečno u jednakim mjesečnim iznosima, odnosno ako se početak ili završetak mandata ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata.

**Članak 6.**

Ova Odluka stupa na snagu osmog dana od dana objave u »Službenim novinama Općine Jelenje“, a primjenjivat će se od 1. siječnja 2025.

Ova odluka dostavlja se Državnom izbornom povjerenstvu najkasnije u roku od 15 dana od dana stupanja na snagu te odluke, s naznakom broja i datuma objave službenog glasila u kojem je objavljena.

|  |  |
| --- | --- |
| KLASA: | **024-04/24-01/5** |
| URBROJ: | **2170-20-03-01/03-24-8** |
| Dražice, | **25. studenog 2024.** |

PREDSJEDNICA OPĆINSKOG VIJEĆA OPĆINE JELENJE

Izabela Nemaz